**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.10.2022, ora 08:00 – 16.10.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 16.10.2022, ora 07:00**

**RÂURI**

**Debitele au fost, în general, staționare**, exceptând râurile din bazinele hidrografice: Someș, Crișuri, Arieș, Bega, bazinele superioare și mijlocii ale Timișului, Jiului, cursul Mureșului, cursul mijlociu și inferior al Oltului, unde au fost în scădere. Pe cursurile inferioare ale Timișului și Jiului, debitele au fost în creștere ca umare a propagării.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someș, Crasna, Crișuri, Mureș, Bega, Bârzava, Moravița, Caraș, bazinul superior și mijlociu al Jiului, bazinele superioare ale Oltului, Argeșului, cursul mijlociu al Timișului, cursul superior al Trotușului, cursul superior și mijlociu al Bistriței și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând râurile din bazinele hidrografice: Crișuri, Bega, Timiș, Jiu și cursurile mijlocii și inferioare ale Someșului, Mureșului, Oltului, unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 15.10.2022 – 16.10.2022 a fost în scădere, având valoarea de 3800 m3/s**, sub media multianuală a lunii octombrie (3850 m3/s).

În aval de Porţile de Fier, debitele au fost în scădere pe sectorul Gruia – Vadu Oii şi în creștere uşoară pe sectorul Brăila –Tulcea.

**Debitul la intrarea în țară (secțiunea Baziaș) va fi în scădere (3600 m3/s).**

În aval de Porțile de Fier debitele vor fi în scădere pe sectorul Gruia – Galați, staționare la Isaccea și în creștere la Tulcea.

**2.** **Situaţia meteorologică în intervalul 15.10.2022, ora 09:00 –16.10.2022, ora 06:00**

**ÎN ŢARĂ**

Vremea a fost predominant frumoasă, iar valorile termice s-au situat în jurul mediilor climatologice specifice datei, local ușor mai ridicate în nord-vest. Ziua cerul a fost variabil, mai mult noros în Dobrogea și parțial noros în Subcarpații Getici, iar în nordul Olteniei și la munte, cu totul izolat a plouat slab. Noaptea cerul a devenit mai mult senin. Vântul a suflat slab și moderat, pe arii restrânse cu intensificări în Banat, în nordul Moldovei, pe litoral și în Delta Dunării. Tempeaturile maxime s-au situat între 12 grade la Joseni și 21 de grade la Gurahonț. La ora 6.00, se înregistrau valori termice cuprinse între -1 grad la Întorsura Buzăului și 14 grade la Sulina. Dimineața și noaptea, izolat, în centrul și nordul teritoriului a fost ceață.

***Observații:*** *de ieri de la ora 6.00, au fost în vigoare 5 atenționări cod galben pentru fenomene meteorologice periculoase imediate, emise după cum urmează: 2 de SRPV Cluj-Napoca, 2 de Bacău și 1 de Sibiu.*

**LA BUCUREŞTI**

Vremea a fost frumoasă. Cerul a fost varibil ziua și senin noaptea. Vântul a suflat slab și moderat. Temperatura maximă a fost de 18 grade la Afumați și Băneasa și de 20 de grade la Filaret. La ora 6.00, se înregistrau 2 grade la Băneasa, 4 grade la Afumați și 5 grade la Filaret.

**3. Prognoza meteorologică în intervalul 16.10.2022, ora 09:00 –17.10.2022, ora 09:00**

**ÎN ŢARĂ**

Vremea va fi frumoasă. Cerul va fi mai mult senin, iar vântul va sufla slab și moderat. Temperaturile maxime se vor încadra între 14 și 22 de grade, iar cele minime vor fi cuprinse în general între 2 și 10 grade. Dimineața și noaptea pe arii restrânse, în zonele joase de relief, se va semnala ceață.

**LA BUCUREŞTI**

Vremea va fi frumoasă, cu cer mai mult senin și vânt în general slab. Temperatura maximă va fi de 18...19 grade, iar cea minimă de 3...6 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** informează că la data de 15.10.2022, la ora 16:00, a fost semnalată o posibilă poluare accidentală a apei râului Ialomița cu ape uzate deversate din rețeaua de canalizare a Ferro Performance Pigments Romania SRL, în zona localității Doicești, județul Dâmbovița. Reprezentanții S.G.A. Dâmbovița s-au deplasat la fața locului pentru validarea poluării și recoltare probe de apă. Se va reveni cu informații suplimentare.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

***Garda Naţională de Mediu - Comisariatul Judeţean Constanța*** informează despre producerea, în data de 15.10.2022, la ora 09:00, unei poluări accidentale a solului cu o cantitate de circa 0,5 mc de ţiţei, în zona localităţii Lumina, judeţul Constanța, din cauza unei avarii la conducta magistrală de țiței Constanța-Petromidia ce aparţine SC Conpet SA. A fost afectată o suprafaţă de circa 35 mp de sol. Au fost luate măsuri pentru remedierea avariei şi ecologizarea zonei afectate.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALTE EVENIMENTE***

**Măsuri și intervenții în zona lacului Tăul Mare (aflat în administrarea UAT Roșia Montană) și a pârâului Roșia Montană (afluent de dreapta al râului Abrud), județul Alba, din data de 15.10.2022, ora 18:00:**

- nivel apă baraj: -5.75 m față de NNR;

- în pâlnia de eroziune nu se observă deplasări sau infiltrații;

- pompele din subordinea I.S.U. nu funcționează, fiind oprite momentan;

- pe paramentele amonte și aval nu se observă fisuri;

- pe paramentul aval nu se observă exfiltrații;

- s-a lucrat la reabilitarea drumului de acces amonte de baraj.

**DIRECȚIA COMUNICARE**